കെകെടിഎം ജിജിഎച്ച്എസ് സ്കൂളിനും, ഗവ. എല്പിഎസ്ജിഎച്ച് സ്കൂളിനും പുതിയ കെട്ടിടങ്ങള് കൊടുങ്ങല്ലൂര്: കെകെടിഎം ജിജിഎച്ച്എസ് സ്കൂളിനും, ഗവ. എല് പി എസ് ജി എച്ച് സ്കൂളിനുമായി നിര്മിച്ച ബഹുനില കെട്ടിടം നൂറുദിന കര്മ പരിപാടിയുടെ ഭാഗമായി മുഖ്യമന്ത്രി പിണറായി വിജയന് ഓണ്ലൈനായി ഉദ്ഘാടനം ചെയ്തു. വിദ്യാഭ്യാസ മന്ത്രി വി.ശിവന്കുട്ടി അധ്യക്ഷത വഹിച്ച ചടങ്ങില് ധനമന്ത്രി കെ.എന്. ബാലഗോപാല് മുഖ്യ പ്രഭാഷണം നടത്തി. വിദ്യാലയത്തില് നടന്ന ചടങ്ങില് വി.ആര് സുനില് കുമാര് എംഎല്എ ശിലാഫലകം അനാഛാദനം ചെയ്തു. നഗരസഭാ ചെയര്പേഴ്സണ് എം.യു. ഷിനിജ ടീച്ചര് അധ്യക്ഷത വഹിച്ചു. വൈസ് ചെയര്മാന് കെ.ആര് ജൈത്രന്, സ്റ്റാന്റിംഗ് കമ്മറ്റി ചെയര്മാന്മാരായ ഷീല പണിക്കശ്ശേരി, കെ.എസ്. കൈസാബ്, എല്സി പോള്, ഒ.എന്. ജയദേവന്, കൗണ്സിലര്മാരായ അഡ്വ.ഡി.ടി. വെങ്കിടേശ്വരന്, സി.എസ്. സുമേഷ്, പൊതുവിദ്യാഭ്യാസ സംരക്ഷണ യജ്ഞം ജില്ലാ കോ ഓര്ഡിനേറ്റര് സിദ്ധീഖ്, പ്രിന്സിപ്പാള് ആശ ആനന്ദ്, ഹെഡ്മിസ്ട്രസ് മാരായ ലത, ഉഷാദേവി, പിടിഎ പ്രസിഡന്റുമാരായ നവാസ് പടുവിങ്ങല്, പി.എച്ച്. അബ്ദുള് റഷീദ്, എസ്എംസി ചെയര്മാന്മാരായ അസീസ് പുഞ്ചപ്പാടത്ത്, എം.ആര്. സുനില് ദത്ത് എന്നിവര് സംസാരിച്ചു.